Cuneiform Tablet TC 3 270
Cuneiform tablet, dated to the Old Assyrian Period (ca. 1950-1850 BC).
Genre: unknown
Transliteration:
il₅-we-da-ku a-na bu-za-zu iṣ-ba-at-ni-a-tí-ma um-ma il₅-we-da-ku-ma a-na bu-za-zu-ma 4 GÚ 40 ma-na AN.NA ku-nu-ku ša a-lim{ki} 97 ku-ta-nu ša qá-tim 40 ku-ta-nu SIG₅ DIRI mì-ma a-nim lu-qú-tum ša tám-kà-ri-im ša a-šur-{d}UTU-ši a-ṣé-er tám-kà-ri-im i-ra-de₈-ú ta-aṣ-ba-at lá ta-aṣ-ba-at IGI a-ni-e-ma i-ki-ir ú-lá kà-i-in bu-za-zu il₅-we-da-ku e-pu-ul um-ma bu-za-zu-ma lá li-bi DINGIR-ma PUZUR₄-a-šùr tap-pá-a É a-bi-ni me-et-ma a-na-ku i-na wa-aḫ-šu-ša-na wa-áš-ba-ku um-mì-a-nu ù tám-kà-ru PUZUR₄-a-šùr a-na É PUZUR₄-a-šur e-ru-bu-ma ma-ṣa-ar-tám ša PUZUR₄-a-šùr ip-té-ú-ma lu KÙ.BABBAR ù KÙ.GI lu ṭup-pé-e ta-ma-lá-ki mì-ma a-nim a-na en-na-sú-en DUMU ì-lí-a-lim ip-qí-du a-na-ku iš-tù wa-aḫ-šu-ša-na a-li-kam-ma en-na-sú-en aṣ-ba-at-ma lu KÙ.BABBAR lu KÙ.GI lu ṭup-pé ša um-mì-a-nu ù tám-kà-ru <big_gap> PUZUR₄-a-šùr ip-qí-du-šu-ni ú-ší-ra-ma KÙ.BABBAR a-na a-šur-UTU-ši áp-qí-id-ma šu-mì tám-kà-ri-im ú-dí-ma i-na KÙ.BABBAR qá-tí áš-ku-ma ší-ma-am É a-bi-a i-ší-ma-ma ba-áb a-bu-lim ša ki-ma i-a-tí qá-sú-nu iš-ku-nu i-na wa-ar-ki-tim-ma ra-bi-ṣú-um ú me-er-ú PUZUR₄-a-šur i-li-ku-nim-ma um-ma šu-nu-ma KÙ.BABBAR i-na ma-ṣa-ar-tim ša a-bi-ni u-ṣa-am um-ma ra-bi-ṣú-ma ú me-er-ú PUZUR₄-a-šur-ma a-bu-ni tám-kà-ru-um a ší-a-tí a sú-pá-na ša ki-ma i-a-tí áš-pu-ur-ma lu-qú-tám a-na ku-lu-ma-a ip-qí-du a-ta MAŠKIM ù me-er-ú PUZUR₄-a-šùr a-ta-wa-ma a-šar lu-qú-tum i-bu-ru lu-qú-tám li-il₅-qé-ší a-na-ku ša mì-ma lá ḫa-bu-lá-ku-ni sí-ki tù-kà-al ù i-na dí-tim tù-ša-e-li a-na a-wa-tim a-ni-a-tim kà-ru-um kà-ni-ìš i-dí-ni-a-tí-ma IGI GÍR ša a-šùr ší-bu-tí-ni ni-dí-in IGI a-šùr-SIG₅ DUMU a-šùr-re-ṣí IGI a-gi₅-a DUMU PUZUR₄-a-šùr ú-zu-a DUMU a-bi₄-li-a tap-pá-i-ni